L-Imħallef Lino Farrugia Sacco ppreżenta dalgħodu protest ġudizzjarju kontra l-Prim Ministru, l-Avukat Ġenerali u l-Kummissjoni għall-Amministrazzjoni tal-Ġustizzja. Fil-prostest tiegħu, l-Imħallef Farrugia Sacco qal li nkisru d-drittijiet tiegħu għal smiegħ xieraq meta l-Kummissjoni għall-Ammistrazzjoni tal-Ġustizzja ma tatux ċans jiddefendi lilu nnifsu fuq il-mozzjoni li tressqet mill-Prim Ministru għat-tneħħija tiegħu minn fuq il-bank tal-ġudikatura. Qal li b’dan l-aġir il-Kummissjoni kisret il-kostituzzjoni. L-Imħallef Farrugia Sacco żied jgħid li f’termini ta’ liġi hu ma kienx mgħarraf bit-tieni mozzjoni u lanqas ingħata l-opportunità li jiddefendi lilu nnifsu qabel ittieħdet id-deċiżjoni tal-Kummissjoni. Sostna li għal din ir-raġuni l-kummissjoni kisret il-Kostituzzjoni meta naqset milli tagħmel investigazzjoni ġdida. Il-proċeduri dwar il-mozzjoni tat-tneħħija tiegħu mistennija jkunu diskussi nhar l-Erbgħa fil-Kumitat tax-Xogħol tal-Kamra tad-deputati.